rejauldu/bengali-wikipedia huggingface dataset:
বাংলাবান্ধা বাংলাদেশের রংপুর বিভাগের পঞ্চগড় জেলার অন্তর্গত তেঁতুলিয়া উপজেলার  একটি ইউনিয়ন। এটি বাংলাদেশের সর্ব উত্তরের ইউনিয়ন। বাংলাদেশের সর্ব উত্তরের স্থলবন্দরটিও এখানে অবস্থিত।   আয়তন  বাংলাবান্ধা ইউনিয়নের আয়তন ৫,১৯৪ একর (২১.০২ বর্গ কিলোমিটার।   অবস্থান  তেঁতুলিয়া উপজেলা সদর থেকে বাংলাবান্ধা ইউনিয়নের দূরত্ব ১২ কিলোমিটার। হিমকন্যা নামে খ্যাত এ ইউনিয়নের কার্যালয়টি পঞ্চগড়-তেঁতুলিয়া-বাংলাবান্ধা জাতীয় মহাসড়কের পাশে সিপাইপাড়া নামক স্থানে অবস্থিত। ত্রিভুজাকৃতির এ ইউনিয়নের দক্ষিণে তিরনইহাট ইউনিয়ন, পূর্বে ভারতের পশ্চিমবঙ্গ রাজ্যের জলপাইগুড়ি জেলা এবং পশ্চিমে মহানন্দা নদীর ওপাড়ে ভারতের দার্জিলিং জেলা অবস্থিত। বাংলাবান্ধা থেকে ভারতের শিলিগুড়ি শহর মাত্র সাত কিলোমিটার এবং দার্জিলিং মাত্র ৬৫ কিলোমিটার দূরে অবস্থিত। আর বাংলাবান্ধা থেকে নেপালের কাঁকরভিটা সীমান্ত মাত্র ৩০ কিলোমিটারের মধ্যে।  এন৫ (বাংলাদেশ) জাতীয় মহাসড়কটি বাংলাবান্ধা সীমান্ত হয়ে ভারতে প্রবেশ করেছে।   প্রশাসনিক এলাকা  বাংলাবান্ধা ইউনিয়ন তেঁতুলিয়া উপজেলার ১নং ইউনিয়ন পরিষদ। এ ইউনিয়নের প্রশাসনিক কার্যক্রম তেঁতুলিয়া থানার আওতাধীন। এটি জাতীয় সংসদের ১নং নির্বাচনী এলাকা পঞ্চগড়-১ এর অংশ। এটি ৩টি মৌজায় বিভক্ত। যথা: বাংলাবান্ধা, সিপাইপাড়া এবং খানজি কিসমত। এ ইউনিয়নে ৯টি ওয়ার্ড এবং ২৬টি ইউনিয়ন রয়েছে।  ওয়ার্ডভিত্তিক এ ইউনিয়নের গ্রামসমূহ হলো: ওয়ার্ড নংগ্রামের নাম১নং ওয়ার্ডঝাড়ুয়াপাড়া, বাংলাবান্ধা২নং ওয়ার্ডজায়গীরজোত, পাগলীডাঙ্গী, ঘাটিয়ারপাড়া৩নং ওয়ার্ডসরদারপাড়া, নিধীগছ, ঘুঘরীভিটা, বাইনগছ৪নং ওয়ার্ডসন্যাসীপাড়া, সিপাইপাড়া, উকিলজোত৫নং ওয়ার্ডহাওয়াজোত, দিঘলগাঁও৬নং ওয়ার্ডচতুরাগছ, হাজীপাড়া, ধাইজান৭নং ওয়ার্ডদক্ষিণ কাসিমগঞ্জ, পাঠানপাড়া, জামাদারগছ৮নং ওয়ার্ডগোয়ালগছ, উত্তর কাসিমগঞ্জ, হুলাসুজোত৯নং ওয়ার্ডফুটকীবাড়ী, নারায়নজোত, পেদীভিটা   প্রাক্তন চেয়ারম্যানবৃন্দ    মোঃ খোরশরদ আলী  মোঃ জাহেরুল ইসলাম  মোঃ মহসীন আলী প্রধান  মোঃ নায়বুল ইসলাম  মোঃ কুদরত-ই-খুদা (মিলন)   স্থলবন্দর   বাংলাদেশের সর্ব উত্তরের স্থলবন্দরটি এখানে অবস্থিত। বাংলাবান্ধা স্থলবন্দরের মাধ্যমে ভারত, নেপাল ও ভুটানের সাথে বাণিজ্য সম্পাদিত হয়। সীমান্তের ওপাড়ে ভারতের ফুলবাড়ি স্থল বন্দর। ১৯৯৭ সালের ১১ সেপ্টেম্বর থেকে নেপাল-বাংলাদেশের মাঝে সীমিত আকারে বাণিজ্য অব্যহত রয়েছে। সম্প্রতি বাংলাদেশ সরকারের বিশেষ উদ্যোগের ফলে  এলাকাটির ব্যাপক উন্নতি সাধিত হয়েছে।   তথ্যসূত্র   বিষয়শ্রেণী:তেঁতুলিয়া উপজেলার ইউনিয়ন
মাসাতো সাসাকি (, ; জন্ম: ১ মে ২০০২) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোলের হয়ে গোলরক্ষক হিসেবে খেলেন।  ২০১৬ সালে, সাসাকি জাপান অনূর্ধ্ব-১৬ দলের হয়ে জাপানের বয়সভিত্তিক পর্যায়ে অভিষেক করেছিলেন।  প্রারম্ভিক জীবন মাসাতো সাসাকি ২০০২ সালের ১লা মে তারিখে জাপানের চিবা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সাসাকি জাপান অনূর্ধ্ব-১৬ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ১ বছরে ২ ম্যাচে অংশগ্রহণ করেছেন।  তথ্যসূত্র  বহিঃসংযোগ            বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল গোলরক্ষক বিষয়শ্রেণী:জাপানি ফুটবলার বিষয়শ্রেণী:কাশিওয়া রেইসোলের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জাপানের আন্তর্জাতিক যুব ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:জাপানের অলিম্পিক ফুটবলার
সুকোমল পুরকায়স্থ (মৃত্যু: ১৯ মে ১৯৬১) হলেন একজন ভারতীয় তরুণ, যিনি ভারতের অসম রাজ্যের রাজ্য ভাষা হিসাবে বাংলাকে অন্তর্ভূক্তির দাবীতে আন্দোলন চলাকালীন ১৯৬১ সালের ১৯ মে শিলচর রেলস্টেশন এলাকায় আধা-সামরিক বাহিনীর ছোড়া গুলিতে শহীদ হন।   জন্ম ও পারিবারিক পরিচিতি  সুকোমল পুরকায়স্থের আসল বাড়ি ছিলো করিমগঞ্জ জেলার বদরপুর সমষ্টির বাঘবাড়ি এলাকায়।   শিক্ষা জীবন    মৃত্যু  thumb|right|250px|শিলচর রেলস্টেশন-কে "ভাষা শহিদ স্টেশন, শিলচর" নামকরণ করে স্থাপিত ফলক।  বরাক উপত্যকায় বাংলা ভাষার আন্দোলনের ধারাবাহিকতায় ১৯৬১ সালের ১৯ মে অসমের শিলচর, করিমগঞ্জ ও হাইলাকান্দিতে হরতাল আহ্বান করা হয় এবং সিদ্ধান্ত নেয়া হয় যে, শিলচর রেলস্টেশন থেকে বিকেল ৪টার সময়সূচির ট্রেনটির সময় পার হয়ে যাওয়ার পর হরতালের পরিসমাপ্তি ঘটবে। সকালবেলায় হরতাল শান্তিপূর্ণ ভাবে অতিবাহিত হয় এবং সেদিন ভোর ৫:৪০-এর ট্রেনটির কোনো টিকিট বিক্রী হয়নি; কিন্তু, দুপুরে স্টেশনে বিএসএফ-এর সদস্যরা এসে উপস্থিত হয় সরকারি স্থাপনার নিরাপত্তা দানের উদ্দেশ্যে।  thumb|left|বরাক ভাষা আন্দোলনের সত্যাগ্রহীদের উপর সৈন্যদের লাঠিচার্জ।  বিকেল ২:৩০-এর দিকে পুলিশ কয়েক জন সত্যাগ্রহীকে গ্রেপ্তার করে একটি ট্রাকে করে নিয়ে যাওয়ার সময় পিকেটাররা এর তীব্র প্রতিবাদ করে ও ট্রাকটিতে আগুন লাগিয়ে দেয়া হয়। এর প্রেক্ষিতে বেলা ২:৩৫ নাগাদ রেলস্টেশন সুরক্ষার দায়িত্বে নিয়োজিত থাকা বিএসএফ সৈন্যরা আন্দোলনকারীদের বন্দুক ও লাঠি দিয়ে মারতে শুরু করে এবং পরবর্তী সাত মিনিটের মধ্যে আন্দোলনকারীদের লক্ষ্য করে তারা ১৭ রাউণ্ড গুলিও চালায়। এই গুলি সরাসরি ১২ জন আন্দোলনকারীর দেহে বিদ্ধ হলে সুকোমলসহ ৯ জন তাতে আঘাত পেয়ে তাৎক্ষণিকভাবে নিহত হন এবং রাতে হাসপাতালে আরও একজনের মৃত্যুর পাশাপাশি পরদিন অপর একজনের মৃতদেহ পাওয়া যায় রেলস্টেশনের পার্শ্ববর্তী পুকুরপাড়ে।   স্মারক  thumb|250px|শিলচর রেলস্টেশন এলাকায় অবস্থিত ভাষা শহীদ স্মারক।  নিহত হওয়ার পরদিন, ২০ মে, সুকোমলসহ ভাষা শহীদদের মৃতদেহ নিয়ে শিলচরে বিশাল শোকমিছিল করার পর শেষকৃত্য করা হয় শিলচর শ্মশানে। তাদের স্মৃতি-বিজড়িত শিলচর রেলস্টেশনটির বর্তমান নামকরণ করা হয়েছে "ভাষা শহিদ স্টেশন, শিলচর"। শিলচর শ্মশানে সুকোমলসহ ১১ জন শহীদের স্মরণে নির্মাণ করা হয়েছে ১১টি স্মৃতিস্তম্ভ এবং শিলচর রেলস্টেশনের সামনেও তৈরি করা হয়েছে তাদের প্রত্যেকের জন্য ১টি করে স্তম্ভ। এছাড়াও, শিলচর শহরের গান্ধিবাগে তাদের স্মরণে গড়ে তোলা হয়েছে শিলচর কেন্দ্রীয় শহীদ মিনার।   আরও দেখুন   বরাক উপত্যকার বাংলা ভাষার আন্দোলন।   তথ্যসূত্র    বহিঃসংযোগ       বিষয়শ্রেণী:বাঙালি হিন্দু বিষয়শ্রেণী:১৯৬১-এ মৃত্যু বিষয়শ্রেণী:বাংলা ভাষা আন্দোলনে শহীদ বিষয়শ্রেণী:জন্মের সাল অজানা
চুমাক () হল ইউক্রেনের একটি জনপ্রিয় লোকনৃত্য। এই নৃত্যে নৃত্যশিল্পীরা লবণ-ব্যবসায়ীদের জীবনের দৃশ্য উপস্থাপন করেন। নৃত্যশিল্পীরা প্রথমে একটি গুহা থেকে লবণ আহরণের দৃশ্য তুলে ধরেন। তারপর তারা বিলবণীকরণ প্রক্রিয়ার মধ্য দিয়ে যান। এরপর তাঁরা প্রেটজেলে লবণ ছিটিয়ে দেন এবং এটি করতে করতেই তারা নৃত্য পরিবেশন করেন। এটি অপেশাদার, পেশাদার ইউক্রেনীয় নৃত্য দল এবং অন্যান্য লোকনৃত্য পরিবেশকদের মাধ্যমে পরিবেশিত হয়।  নৃত্যের একটি সংস্করণে, একটি কিশোর ছেলেকে কঠোর পরিশ্রমের পর লবণ ব্যবসায়ী হিসেবে কাজ শেষ করতে দেখা যায়, এবং বাড়ি ফেরার পথে সে আনন্দ করতে চায়, তাই সে নৃত্য শুরু করে। এই নৃত্যে ছেলেটি একটি খড়ের টুপি এবং ঐতিহ্যবাহী ইউক্রেনীয় পোশাক পরে এবং তার সাথে একটি কোমরবন্ধনী থাকে। নৃত্যের সময় ছেলেটি এতটাই মগ্ন হয়ে যায় যে, সে পড়ে যায় এবং দর্শকদের চোখে আহত হয়। কয়েক সেকেন্ড পর সে উঠে দাঁড়ায়, ব্যথা উপেক্ষা করে এবং নাচতে নাচতে বাড়ি ফিরে যায়।  তথ্যসূত্র    বিষয়শ্রেণী:ইউক্রেনীয় নৃত্য বিষয়শ্রেণী:ইউক্রেনীয়-কানাডীয় সংস্কৃতি বিষয়শ্রেণী:জাতিগোষ্ঠী বা অঞ্চল অনুযায়ী নৃত্য
স্বাধীন নেপালি (, 'ফ্রি নেপালি') ছিল ভারতের দেরাদুন থেকে প্রকাশিত একটি নেপালি ভাষার সাপ্তাহিক সংবাদপত্র। India. Press in India. New Delhi: Office of the Registrar of Newspapers, 1957. pp. 327, 504 পত্রিকাটি নেপালের রাজনৈতিক বিষয়গুলি কভার করে এবং দেশে রানা শাসনের বিরুদ্ধে সোচ্চার হয়েছিল। স্বতন্ত্র নেপালি পত্রিকার প্রথম সংখ্যা ২১ আগস্ট, ১৯৫৪ সালে প্রকাশিত হয়েছিল। পত্রিকাটি ঠাকুর চন্দন সিং দ্বারা প্রকাশিত হয়েছিল (যিনি অতীতে বিভিন্ন পত্রিকা চালাত, কিন্তু ১৯৩৩ সালে প্রকাশনা ছেড়ে দিয়েছিলেন)। ঠাকুর প্রতাপ সিং, বিকানের রাজ্যের প্রাক্তন স্বরাষ্ট্র ও উন্নয়ন মন্ত্রী এবং বিকানের রাজপরিবারের সদস্য, পত্রিকাটির অর্থায়নে অবদান রেখেছিলেন। Lama, Mahendra P. Thakur Chandan Singh. New Delhi [u.a.]: Sahitya Akad, 1997. pp. 17-19  স্বতন্ত্র নেপালি পত্রিকার প্রতিটি সংখ্যা ৮-১২ পৃষ্ঠার হত এবং এক আনা দামে বিক্রি হত। Lama, Mahendra P. Thakur Chandan Singh. New Delhi [u.a.]: Sahitya Akad, 1997. pp. 17-19 যুগবাণী প্রেসে ছাপা হত। India. Press in India. New Delhi: Office of the Registrar of Newspapers, 1957. pp. 327, 504  স্বতন্ত্র নেপালি পত্রিকার শেষ সংখ্যাটি ১৯৫৫ সালের ৩০ আগস্ট প্রকাশিত হয়েছিল। অর্থের অভাবে প্রকাশনা বন্ধ হয়ে যায়। সব মিলিয়ে পত্রিকাটির ৪৬টি সংখ্যা ছাপা হয়েছিল। Lama, Mahendra P. Thakur Chandan Singh. New Delhi [u.a.]: Sahitya Akad, 1997. pp. 17-19   তথ্যসূত্র   বিষয়শ্রেণী:বিলুপ্ত সাপ্তাহিক সংবাদপত্র বিষয়শ্রেণী:ভারতের বিলুপ্ত সংবাদপত্র বিষয়শ্রেণী:নেপালি ভাষার সংবাদপত্র বিষয়শ্রেণী:ভারতের সাপ্তাহিক সংবাদপত্র বিষয়শ্রেণী:১৯৫৫-এ বিলুপ্ত প্রকাশনা বিষয়শ্রেণী:১৯৫৫-এ ভারতে বিলুপ্ত বিষয়শ্রেণী:১৯৫৪-এ উত্তরপ্রদেশে প্রতিষ্ঠিত
ডিজনি ইন্টারন্যাশনাল এইচডি হচ্ছে দ্য ওয়াল্ট ডিজনি কোম্পানি ইন্ডিয়ার সংস্থা ডিজনি স্টারের পরিচালিত একটি ভারতীয় শিশুতোষ টেলিভিশন চ্যানেল। এটি ডিজনি ইন্ডিয়ার প্রথম সাধারণ বিনোদন চ্যানেল এবং প্রথম এইচডি এবং ১৬:৯ অ্যাসপেক্ট রেশিওতে সম্প্রচার করা চ্যানেল। এটিতে ডিজনির আমেরিকান অনুষ্ঠান প্রচারিত হ​য়।   চ্যানেলটি বিজ্ঞাপন থেকে মাধ্যমিক আয়ের সাথে সদস্যতা দ্বারা অর্থায়ন করা হয় এবং ১৪ থেকে ২৫ ব​য়সের দর্শকদের্কে লক্ষ্য করে সম্প্রচার করে, যেহেতু ভারতের বাকি ডিজনি চ্যানেলগুলো ২ থেকে ১৪ বছরের দর্শকদেরকে লক্ষ্য করে।  ইতিহাস ২০১৬ সালের এপ্রিল মাসে স্থানীয় অ্যানিমেশনের মনোযোগ দেওয়ার জন্য ডিজনি চ্যানেল ইন্ডিয়া সমস্ত লাইভ-অ্যাকশন অনুষ্ঠান বাদ করে দেয়।   ২০১৭ সালের ১৭ মার্চে তথ্য ও সম্প্রচার মন্ত্রণালয়র কাছে ডিজনি ইন্ডিয়া ডিজনি ইন্টারন্যাশনাল এইচডির লাইসেন্সের জন্য আবেদন করে। সেই সালের ১ সেপ্টেম্বরে তথ্য ও সম্প্রচার মন্ত্রণালয় এটির লাইসেন্স অনুমোদন করে, এবং বিন্দাস প্লের জায়গায়ে ডিজনি ইন্টারন্যাশনাল এইচডির যাত্রা শুরু হ​য় ২০১৭ সালের ২৯ অক্টোবরে। বিন্দাস প্লের বন্ধের পর এটির সব অনুষ্ঠান বিন্দাসে চলে যায়।   চ্যানেলের প্রথম সপ্তাহগুলোতে এটিতে কোনো বিজ্ঞাপন হতো না।   ডিজনি ইন্টারন্যাশনাল এইচডিতে ৩০টি লাইভ-অ্যাকশন অনুষ্ঠান প্রচারিত হ​য়। চ্যানেলে ১৪ থেকে ২৫ ব​য়সের দর্শকদের জন্য ১০০+ ডিজনির চলচ্চিত্রও প্রচারিত হয়েছিলো।  ২০২১ সালের ১৫ আগস্টে ভারতের স্বাধীনতা দিবস উপলক্ষ্যে ডিজনি চ্যানেল অরিজিনাল মুভি স্পিন চ্যানেলে প্রচারিত হ​য়, চলচ্চিত্রের মুক্তি হওয়ার দুই দিন পর।   অনুষ্ঠানসমূহ   অস্টিন ও অ্যালি  উইজার্ডজ অফ ওয়েভার্লি প্লেস  কার্বি বাকেটস  কিকিন' ইট  কে সি আন্ডারকাভার  গার্ল মিটস ওয়ার্ল্ড  ডগ উইথ আ ব্লগ  ল্যাব র‍্যাটস  লিভ অ্যান্ড ম্যাডি  হ্যানা মন্টানা  তথ্যসূত্র     বিষয়শ্রেণী:২০১৭-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:ভারতের টেলিভিশন চ্যানেল বিষয়শ্রেণী:ডিজনি ইন্ডিয়া মিডিয়া নেটওয়ার্ক বিষয়শ্রেণী:স্টার ইন্ডিয়া বিষয়শ্রেণী:ভারতের ইংরেজি ভাষার টেলিভিশন স্টেশন বিষয়শ্রেণী:মুম্বইয়ের টেলিভিশন স্টেশন
ভারতীয় ৫০ টাকার নোট ভারতীয় টাকার একটি মূল্য। বর্তমানে ৫০ টাকার ব্যাংক নোট নতুন মহাত্মা গান্ধী সিরিজের অংশ হিসেবে প্রচলিত আছে। যাহোক, ৫০ টাকার পূর্ববর্তী ব্যাংক নোট (মহাত্মা গান্ধী সিরিজের অংশ) এখনও বৈধভাবে প্রচলিত আছে।  ৫০ টাকার ব্যাংক নোটটি সর্বপ্রথম ১৯৭৫ সালে রিজার্ভ ব্যাংক অব ইন্ডিয়া (আরবিআই) কর্তৃক লায়ন ক্যাপিটাল সিরিজের অংশ হিসাবে প্রবর্তিত হয়েছিল, সেই নোটে অশোক স্তম্ভ ছিল। ১৯৯৬ সালে তা মহাত্মা গান্ধী সিরিজে মহাত্মা গান্ধীর জলছবি দ্বারা প্রতিস্থাপিত করা হয়েছিল।   মহাত্মা গান্ধী নতুন সিরিজ  ২০১৬ সালের ১০ নভেম্বরে ভারতীয় রিজার্ভ ব্যাংক ঘোষণা দেয় যে, মহাত্মা গান্ধী নতুন সিরিজের অংশ হিসাবে একটি নতুন নকশাকৃত ₹৫০ টাকা নোট বাজারে ছাড়া হবে। ১৮ আগস্ট ২০১৭ সালে পূর্ব ঘোষণা অনুযায়ী নোটটি আনুষ্ঠানিকভাবে উন্মোচিত করে এবং এখন তার প্রচলন রয়েছে। ২০১৭ সালের ১৮ আগস্ট ভারতীয় রিজার্ভ ব্যাংক মহাত্মা গান্ধী (নতুন) সিরিজে একটি নতুন ৫০ টাকার নোট চালু করে। তবে, পূর্ববর্তী সিরিজের ₹৫০ টাকার নোটটি আইনগত দরপত্র হিসাবে চলতে থাকবে।   নকশা  নোটটির নতুন সংস্করণে রথের সাথে হাম্পির চিত্র রয়েছে যা দেশের সাংস্কৃতিক ঐতিহ্যকে চিত্রিত করে। নোটটির জমিন ফ্লুরোসেন্ট নীল রঙের সাজানো। নোটটিতে অন্যান্য নকশার প্রান্তিক বা বিপরীত উভয়দিকেই জ্যামিতিক নিদর্শনগুলি সামগ্রিক রঙের স্কিমের সাথে প্রান্তিককরণ করা হয়েছে।  ব্যাংক নোটটির মাত্রা ১৩৫ মিমি × ৬৬ মিমি।   মহাত্মা গান্ধী সিরিজ  ২০১২ পর্যন্ত, নতুন নোটের সংশোধিত সংস্করণগুলিতে অন্তর্ভুক্ত করা হয়েছে। ২০১৪ সালের জানুয়ারিতে রির্জাভ ব্যাংক অব ইন্ডিয়া ঘোষণা করেছিল যে এটি ২০০৫ সালের আগে মুদ্রিত সমস্ত নোট প্রচলন থেকে ৩১ মার্চ ২০১৪ এর মধ্যে প্রত্যাহার করা হবে। পরে সময়সীমা ১ জানুয়ারি ২০১৫ ও তারও পরে ৩০ জুন ২০১৬ পর্যন্ত বাড়ানো হয়েছিল।   নিরাপত্তা বৈশিষ্ট্য  ৫০ টাকার ব্যাংক নোটে যে সকল সুরক্ষা বৈশিষ্ট্যগুলি অন্তর্ভুক্ত আছে;  একটি জানালাযুক্ত সুরক্ষা থ্রেড যাতে 'भारत' (দেবনাগরী লিপিতে ভারত) এবং 'RBI' পর্যায়ক্রমে রয়েছে।  মহাত্মা গান্ধীর প্রতিকৃতির ডান পাশে পাশে উল্লম্ব ব্যান্ডের নোটের মানের প্রচ্ছন্ন চিত্র।  মহাত্মা গান্ধীর জলছবি যা মূল প্রতিকৃতির মিরর চিত্র।  নোটের নম্বর প্যানেল এম্বেডড ফ্লোরোসেন্ট ফাইবার এবং অপটিকভাবে পরিবর্তনশীল কালিতে মুদ্রিত হয়।  ২০০৫ সাল থেকে অতিরিক্ত সুরক্ষা বৈশিষ্ট্য যেমন মেশিনরিডেবল সুরক্ষা থ্রেড, ইলেক্ট্রোটাইপ ওয়াটারমার্ক এবং মুদ্রণের বছর ব্যাংক নোটে উপস্থিত থাকে।   ভাষা  অন্যান্য ভারতীয় টাকার নোটগুলির মতো, ৫০ টাকার নোটের পরিমাণ (মূল্য) ১৭টি ভাষায় লেখা আছে। নোটের পিছনে, টাকার মূল্য ইংরেজি এবং হিন্দি ভাষাতে লেখা হয়। বিপরীতটি একটি ভাষা প্যানেল যা ২২টি অষ্টম তফসিলভুক্ত ভাষার মধ্যে ১৫টি রাজ্য ভাষা নোটের তালিকা প্রদর্শন করে। ভাষা বর্ণানুক্রমিকভাবে প্রদর্শিত হয়। প্যানেলের অন্তর্ভুক্ত ভাষাগুলি হল - আসামি, বাংলা, গুজরাটি, কন্নড়, কাশ্মীরি, কঙ্কনি, মালয়ালম, মারাঠি, নেপালী, ওড়িয়া, পাঞ্জাবি, সংস্কৃত, তামিল, তেলুগু এবং উর্দু।  তথ্যসূত্র  বিষয়শ্রেণী:ভারতীয় টাকার নোট
সিমু লিউ (; জন্ম ১৯ এপ্রিল ১৯৮৯) হলেন একজন কানাডিয়ান অভিনেতা, লেখক, প্রযোজক এবং স্টান্টম্যান যিনি ২০২১ সালের মার্ভেল সিনেম্যাটিক ইউনিভার্স (এমসিইউ) চলচ্চিত্র শ্যাং-চি অ্যান্ড দ্য লেজেন্ড অব দ্য টেন রিংস এ শ্যাং-চি চরিত্রে অভিনয়ের জন্য সেরা পরিচিত। এছাড়াও, তিনি পুরস্কার-বিজয়ী সিবিসি টেলিভিশন সিটকম ধারাবাহিক কিম'স কনভিনিয়েন্স এ জাং কিম এর ভূমিকায় অভিনয় করেন এবং ব্লাড অ্যান্ড ওয়াটার এ তার কাজের জন্য অ্যাক্ট্রা পুরস্কার কানাডিয়ান স্ক্রিন পুরস্কারের জন্য মনোনয়না অর্জন করেন।  তথ্যসূত্র  বহিঃসংযোগ         বিষয়শ্রেণী:১৯৮৯-এ জন্ম বিষয়শ্রেণী:২১শ শতাব্দীর কানাডীয় অভিনেতা বিষয়শ্রেণী:কানাডীয় চলচ্চিত্র অভিনেতা বিষয়শ্রেণী:কানাডীয় টেলিভিশন অভিনেতা বিষয়শ্রেণী:কানাডীয় কণ্ঠাভিনেতা বিষয়শ্রেণী:জীবিত ব্যক্তি বিষয়শ্রেণী:অন্টারিওর অভিনেতা বিষয়শ্রেণী:চীনা বৌদ্ধ
ইয়াহিয়া আবু ইসহাক (, তিফিনাগ: ⵖⴰⵀⵉⴰ Boⵓⵙⵀⴰⴽⵉ, ) হলো একটি আলজিয়ার্স, আবাসিক প্রশাসনিক ও বাণিজ্যিক প্রতিবেশী কমিউন মধ্যে অবস্থিত বাব দর্শকের উপজাতি।   বিবরণ  নেইবারহুড "ইয়াহিয়া আবু ইসহাক", পরিচিত হতে একটি চীনাপাড়া, শহরের একটি আবাসিক প্রশাসনিক ও বাণিজ্যিক জোন আলজিয়ার্স.   ইতিহাস  নেইবারহুড শহরের উন্নয়নের অংশ হিসেবে ৮ নভেম্বর, ১৯৭৮ এর ফরমান দ্বারা তৈরি করা হয়েছে, আলজিয়ার্স।   পরিবহন    রেলগাড়ি   বাব দর্শক ট্রেন স্টেশন  কাসাব্লাংকা ট্রেন স্টেশন  ভ্যালি ব্রাউনিং ট্রেন স্টেশন   ট্রামে  থাম্ব|আলজিয়ার্স ট্রাম থাম্ব|আলজিয়ার্স ট্রাম     স্টেশন  শহর  পত্রবিনিময়    •   Tamaris মোহাম্মদীয়া   •   Cité Mokhtar Zerhouni মোহাম্মদীয়া   •   Cité Rabia বাব দর্শক   •   Université de Bab Ezzouar (USTHB) বাব দর্শক   •   Cité 5 juillet বাব দর্শক   •   Bab Ezzouar - Le Pont বাব দর্শক   •   Cité universitaire - CUB1 বাব দর্শক   •   Cité 8 mai 1945  বাব দর্শক   •   Clair Matin মিনার কাফ   •   Bordj El Kiffan - Lycée মিনার কাফ   দরদালান    তথ্যসূত্র   বিষয়শ্রেণী:আলজিয়ার্সের প্রতিবেশী বিষয়শ্রেণী:আলজিয়ার্স বিষয়শ্রেণী:আলজেরিয়া বিষয়শ্রেণী:আলজেরিয়ার বিপণী এলাকা ও সড়ক বিষয়শ্রেণী:আবু ইসহাক বিষয়শ্রেণী:বিপণী পাড়া ও সড়ক
থাম্ব|500x500পিক্সেল| অস্ট্রেলিয়ার প্রধান রাস্তাগুলির একটি মানচিত্র। অস্ট্রেলিয়ার পরিবহনের প্রধান মাধ্যম হল সড়ক। অস্ট্রেলিয়ায় অনেক ধরনের পরিবহন রয়েছে। অস্ট্রেলিয়া সড়ক পরিবহনের উপর অত্যন্ত নির্ভরশীল। পাকা রানওয়ে সহ ৩০০টিরও বেশি বিমানবন্দর রয়েছে। যাত্রীবাহী রেল পরিবহন প্রধান রাজধানী শহরগুলিতে আরও সীমিত, আন্তঃনগর এবং আন্তঃরাজ্য নেটওয়ার্ক সহ বিস্তৃত কমিউটার নেটওয়ার্ক রয়েছে। অস্ট্রেলিয়ার খনির খাত রপ্তানির জন্য অস্ট্রেলিয়ার বন্দরে পণ্য পরিবহনের জন্য রেলের উপর নির্ভরশীল।   সড়ক পরিবহন  থাম্ব| ইস্টার্ন ফ্রিওয়ে, মেলবোর্ন। সড়ক পরিবহন অস্ট্রেলীয় পরিবহন নেটওয়ার্কের একটি অপরিহার্য উপাদান এবং অস্ট্রেলিয়ান অর্থনীতির একটি সক্ষমকারী। অস্ট্রেলিয়ার বিশাল এলাকা এবং দেশের উল্লেখযোগ্য অংশে কম জনসংখ্যার ঘনত্বের কারণে সড়ক পরিবহনের উপর প্রচুর নির্ভরতা রয়েছে।  অস্ট্রেলিয়ার সড়ক নেটওয়ার্ক সর্বোচ্চ সময়ে অত্যধিক চাহিদা এবং রাতেরবেলা খুব কম চাহিদা রয়েছে।   রাস্তার উপর নির্ভরতার আরেকটি কারণ হল অস্ট্রেলিয়ার বেশিরভাগ এলাকায় প্রচুর মালবাহী এবং যাত্রীবাহী রেলের প্রয়োজনীয়তার জন্য। অস্ট্রেলিয়ান রেল নেটওয়ার্ক পর্যাপ্তভাবে বিকশিত হয়নি। এর অর্থ হল যে পণ্যগুলি অন্যথায় রেলপথে পরিবহণ করা যেত তা সড়কপথের মাধ্যমে অস্ট্রেলিয়া জুড়ে স্থানান্তরিত হয়। প্রায় প্রতিটি পরিবারের অন্তত একটি গাড়ি আছে এবং বেশিরভাগ দিনই এটি ব্যবহার করে।    তথ্যসূত্র    আরও পড়া    Unstead, R. J. "From Bullock Dray to Tin Lizzie." History Today (June 1968), Vol. 18 Issue 6, pp 406–414 online. Covers 1788 to 1920, regarding ships, bullock drays, concord coaches, camels, railways, buggies, horse bucks, trams, and automobiles.   বহিঃসংযোগ    অস্ট্রেলিয়া পরিবহন পরিসংখ্যান  রেলওয়ের মানচিত্র  এনএসডব্লিউ এর জন্য ড্রাইভিং টাইম ক্যালকুলেটর   অস্ট্রেলিয়ার রোড ম্যাপ   বিষয়শ্রেণী:অস্ট্রেলিয়ার পরিবহন
পাঁচালি গান বাংলার প্রাচীন লৌকিক সংগীতগুলোর অন্যতম। এই গান প্রধাণতঃ সনাতন ধর্মীদের বিবিন্ন আখ্যান বিষয়ক বিষয়বস্তু সংবলিত ও তাদের তুষ্টির জন্য পরিবেশিত হয়।আহমদ, ওয়াকিল (১৯৭৪)। বাংলার লোক সংস্কৃতি। ঢাকা। লক্ষীকান্ত বিশ্বাস কর্তৃক এই গান সর্বাপ্রথম প্রচলিত হওয়ায় তাকেই এর স্রষ্টা বলে গণ্য করা হয়।খান, মোবারক হোসেন (১৯৮৫)। বাংলাদেশের লোকসংগীত। শামসুজ্জামান খান (সম্পা.) ‘বাংলাদেশের লোক ঐতিহ্য’। ঢাকা।   নামকরণ  "প্যাঁচাল" শব্দটি থেকে "পাঁচালি" শব্দটির উৎপত্তি হয়েছে বলে ধারণা করা হয়।   প্রচলিত অঞ্চল  এই গান / নাচ বাংলাদেশের বৃহত্তর কুষ্টিয়া, যশোর অঞ্চলেই অধিক পরিচিত। এই এলাকাগুলো ছাড়াও উত্তর বঙ্গ এবং দক্ষিণ বঙ্গের কিছু এলাকায় এর প্রসার রয়েছে। এছাড়াও ভারতের পশ্চিমবঙ্গ অঞ্চলে আদিকাল থেকেই এর প্রচলন পরিলক্ষিত হয়।ভট্টাচার্য, আশুতোষ (২০০৪)। বাংলার লোকসাহিত্য। প্রথম খণ্ড, ৫ম সংস্করণ। কলকাতা।   বিশেষত্ব  এই গানের বিশেষত্বগুলো হলো:  আখ্যানমূলক; এখানে কোনো ঘটনা বর্ণনা করা হয়।   একটি জনপ্রিয় পাঁচালি গান  "এক ব্রহ্ম বিনে আর দুই ব্রহ্ম নাই । সকলের কর্তা এক নিরঞ্জন গোঁসাই ।। ব্রহ্মা-বিষ্ণু-মহেশ্বর যার নাম জপে । অনন্ত ব্রহ্মাণ্ড যার এক লোমকূপে ।। যেই নিরঞ্জনের নাম বিসমিল্লা কয় । বিষ্ণু আর বিসমিল্লা কিছু ভিন্ন নয় ।।" ---কৃষ্ণহরি (সত্যপীরের পাঁচালি)।   আরও দেখুন   ধামাইল গান / নাচ  কবিগান  টপ্পা গান  আখড়াই গান  সত্যনারায়ণ পাঁচালী   তথ্যসূত্র   বিষয়শ্রেণী:বাঙালি সংস্কৃতি বিষয়শ্রেণী:পশ্চিমবঙ্গের সংস্কৃতি বিষয়শ্রেণী:পল্লীগীতি বিষয়শ্রেণী:পশ্চিমবঙ্গের লোকসংগীত বিষয়শ্রেণী:বাংলাদেশের লোকসংগীত
৩০নং ওয়ার্ড বাংলাদেশের রংপুর সিটি কর্পোরেশনের আওতাধীন একটি ওয়ার্ড।   আয়তন    জনসংখ্যা    অবস্থান ও সীমানা    প্রশাসনিক কাঠামো  রংপুর সিটি কর্পোরেশনের আওতাধীন ৩০নং ওয়ার্ডের প্রশাসনিক কার্যক্রম মাহিগঞ্জ থানার আওতাধীন এবং এটি জাতীয় সংসদের ২১নং নির্বাচনী এলাকা রংপুর-৩ এর অংশ।   আরও দেখুন   মাহিগঞ্জ থানা  রংপুর সিটি কর্পোরেশন  রংপুর জেলা   তথ্যসূত্র    বহিঃসংযোগ   বিষয়শ্রেণী:রংপুর সিটি কর্পোরেশনের ওয়ার্ড
ফুসবল-ক্লাব জাংকট পাওলি ভন ১৯১০ ইভি (; সাধারণত এফসি জাংকট পাওলি এবং সংক্ষেপে জাংকট পাওলি নামে পরিচিত) হচ্ছে জাংকট পাওলি ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির দ্বিতীয় স্তরের ফুটবল লিগ ২. বুন্দেসলিগায় প্রতিযোগিতা করে। এই ক্লাবটি ১৯১০ সালের ১৫ই মে তারিখে প্রতিষ্ঠিত হয়েছে। ২৯,৫৪৬ ধারণক্ষমতাবিশিষ্ট মিলার্ন্টর স্টেডিয়ামে কিৎসকিকার নামে পরিচিত ক্লাবটি তাদের সকল হোম ম্যাচ আয়োজন করে থাকে।https://www.transfermarkt.com/fc-st-pauli/stadion/verein/35 বর্তমানে এই ক্লাবের ম্যানেজারের দায়িত্ব পালন করছেন জার্মান সাবেক ফুটবল খেলোয়াড় ফাবিয়ান হুরৎসেলার এবং সভাপতির দায়িত্ব পালন করছেন ওকে গটলিশ।https://www.transfermarkt.com/fc-st-pauli/startseite/verein/35 বর্তমানে অস্ট্রেলীয় মধ্যমাঠের খেলোয়াড় জ্যাকসন আরভাইন এই ক্লাবের অধিনায়কের দায়িত্ব পালন করছেন।https://www.fcstpauli.com/teams/profis/https://www.worldfootball.net/teams/fc-st-pauli/2024/2/   ঘরোয়া ফুটবলে, জাংকট পাওলি এপর্যন্ত ১৪টি শিরোপা জয়লাভ করেছে।  ইয়ুর্গেন গ্রোনাউ, আন্ড্রে ট্রুলসেন, ক্লাউস টমফোর্ডে, পিটার অস্টারহফ এবং হর্স্ট হায়েকের মতো খেলোয়াড়গণ জাংকট পাওলির জার্সি গায়ে মাঠ কাঁপিয়েছেন।  ইতিহাস ক্লাব প্রতিষ্ঠার প্রায় ৬৭ বছর পর, ১৯৭৭–৭৮ মৌসুমে জাংকট পাওলি প্রথমবারের মতো জার্মানির পেশাদার ফুটবলের শীর্ষ স্তর বুন্দেসলিগায় অংশগ্রহণ করতে সক্ষম হয়েছিল। ১৯৭৭ সালের সালের ৬ই আগস্ট তারিখে, বুন্দেসলিগায় ক্লাব ইতিহাসে নিজেদের প্রথম ম্যাচে ডিটেলম ফারনারের অধীনে জাংকট পাওলি ভেয়ার্ডার ব্রেমেনের বিরুদ্ধে ৩–১ গোলের ব্যবধানে জয়লাভ করেছিল।https://www.worldfootball.net/report/bundesliga-1977-1978-fc-st-pauli-werder-bremen/ তবে, তারা বুন্দেসলিগায় তাদের প্রথম মৌসুমটি স্মরণীয় করে রাখতে পারেনি, কেননা ১৯৭৭–৭৮ বুন্দেসলিগায় তারা ৬টি জয় এবং ৬টি ড্রয়ে মাত্র ১৮ পয়েন্ট অর্জন করে পয়েন্ট তালিকার ১৮তম দল হিসেবে বুন্দেসলিগা হতে অবনমিত হয়েছিল,https://www.worldfootball.net/scorer/bundesliga-1977-1978/https://www.dfb.de/index.php?id=329295 যেখানে ফ্রানৎস গারবার ১৬টি গোল করে লিগে জাংকট পাওলির হয়ে সর্বোচ্চ গোলদাতা হয়েছিলেন।  তথ্যসূত্র  বহিঃসংযোগ      বিষয়শ্রেণী:ফুটবল ক্লাব জাংকট পাওলি বিষয়শ্রেণী:১৯১০-এ প্রতিষ্ঠিত ফুটবল ক্লাব বিষয়শ্রেণী:১৯১০-এ জার্মানিতে প্রতিষ্ঠিত বিষয়শ্রেণী:জার্মানির ফুটবল ক্লাব বিষয়শ্রেণী:২. বুন্দেসলিগার ক্লাব
কাচমতি নদী বাংলাদেশের রংপুর বিভাগের অন্তর্গত দিনাজপুর জেলার একটি আঞ্চলিক নদী। নদীটি কাচাই নামে অধিক পরিচিত।   উৎস  দিনাজপুর জেলার কাহারোল উপজেলার সুন্দরপুর ইউনিয়ন দিয়ে উত্তর-দক্ষিণ অভিমুখে ঢেপা নদী প্রবাহিত হয়েছে। এই ইউনিয়নের গড় মল্লিকপুর মৌজার পূর্ব মল্লিকপুর গ্রামে ঢেপা নদীর পূর্ব পাড় (অক্ষাংশ ২৫°৪৭'১৫" উত্তর; দ্রাঘিমাংশ ৮৮°৪০'৩২" পূর্ব) হতে কাচমতি বা কাচাই নদীর উৎপত্তি।   প্রবাহ   কাচমতি নদী উৎপত্তিস্থল থেকে পূর্ব-পশ্চিম অভিমুখে প্রায় ২ কিলোমিটার পথ পাড়ি দিয়েছে। এরপর উত্তর-দক্ষিণ অভিমুখে কাহারোল উপজেলার ৫নং সুন্দরপুর ইউনিয়ন হয়ে দিনাজপুর সদর উপজেলার ২নং সুন্দরবন ইউনিয়ন ও ১নং চেহেলগাজী ইউনিয়নে প্রবাহিত হয়েছে। সর্পিলাকার গতিপ্রকৃতির এই নদীটি সর্বশেষ দিনাজপুর পৌরএলাকায় প্রবাহিত হয়েছে।   মোহনা   দিনাজপুর পৌরসভার অন্তর্গত খামার কাচাই মৌজার পশ্চিমে, দিনাজপুর বাস টার্মিনালস্থ বিদ্যুৎ উপকেন্দ্রের পূর্ব-দক্ষিণে (অক্ষাংশ ২৫°৩৮'৩৫" উত্তর; দ্রাঘিমাংশ ৮৮°৩৮'৫৬" পূর্ব) কাচাই দুটি চ্যানেলে বিভক্ত হয়েছে।  একটি চ্যানেল কাচাই নামেই সোজা দক্ষিণে কিছুটা পথ প্রবাহিত হয়ে বটতলি-মহারাজার মোড়ে (অক্ষাংশ ২৫°৩৭'৫৭" উত্তর; দ্রাঘিমাংশ ৮৮°৩৮'৫৫" পূর্ব) ঘাগড়া নাম ধারণ করে পশ্চিমে প্রবাহিত হয়েছে। এই ঘাগড়া কাচমতির শাখানদী হিসেবে বিবেচিত।  অপর চ্যানেলটি কালুর মোড়, ছোট গুড়গোলা, বড় গুড়গোলা, কালিতলা হয়ে চুড়িপট্টি এলাকায় (অক্ষাংশ ২৫°৩৮'০০" উত্তর; দ্রাঘিমাংশ ৮৮°৩৮'২৭" পূর্ব) ঘাগড়া নদীতে মিশে ঘাগড়া নামেই প্রবাহিত হয়ে পুনর্ভবা নদীতে মিলিত হয়েছে।   অন্যান্য তথ্য  প্রায় ২৪ কিলোমিটার দীর্ঘ কাচাইয়ের অধিকাংশ প্রবাহপথ ফসলি জমি হিসেবে ব্যবহৃত হচ্ছে। ফলে রুগ্ন মরাখালে পরিণত হয়েছে এই নদী। দিনাজপুর সদর উপজেলার ১নং চেহেলগাজী ইউনিয়নের গোপালগঞ্জ হাট থেকে প্রায় দেড় কিলোমিটার পূর্বে- কাচাই নদীর পাড়ে গড়ে ওঠা শিবরামপুর গ্রামে একটি বারোভুজ বিশিষ্ট পঁচিশরত্ন মন্দির ও একটি চতুর্ভুজ বিশিষ্ট পঞ্চরত্ন মন্দির পাশাপাশি অবস্থিত। গোপালগঞ্জ মন্দির বা গোপালগঞ্জ যুগলমন্দির নামে পরিচিত এই মন্দির দুটি বাংলাদেশ প্রত্নতত্ত্ব অধিদপ্তর-এর তালিকাভুক্ত একটি প্রত্নতাত্ত্বিক স্থাপনা। এই নদীর পাড়ে কালিতলায় শ্রী শ্রী মশান কালী কেন্দ্রীয় মন্দির অবস্থিত। কাচাইয়ের উৎপত্তিস্থল থেকে ৪/৫ কিলোমিটার পূর্বে সনকা বাজার। জনশ্রুতি আছে, চাঁদ সওদাগর-এর স্ত্রী সনকার নামে এই বাজারের নামকরণ করা হয়েছে। সনকা এই নদীপথে নৌকায় চড়ে হাটে আসতেন বাণিজ্য করতে।   তথ্যসূত্র   বিষয়শ্রেণী:দিনাজপুর জেলার নদী
থাম্ব| অ্যান্টার্কটিকার একটি উপগ্রহ চিত্র হিমবাহবিদ্যায়, একটি হিমচাদর হল হিমবাহী বরফের একটি ভর, যা আশেপাশের ভূখণ্ডকে ঢেকে রাখে এবং এর ক্ষেত্রফল  -এর বেশি হয়। এটি মহাদেশীয় হিমবাহ নামেও পরিচিত।American Meteorological Society, Glossary of Meteorology  শুধুমাত্র বর্তমান বরফ বা হিমচাদর অ্যান্টার্কটিকা ও গ্রীনল্যান্ডে রয়েছে; শেষ সর্বাধিক হিমযুগের শেষ হিম পর্যায়ে সময়, লরেন্টাইড আইস শীট উত্তর আমেরিকার বেশিরভাগ অংশ জুড়ে, উইচসেলিয়ান হিমচাদর উত্তর ইউরোপ এবং প্যাটাগোনিয়ান আইস শীট দক্ষিণ দক্ষিণ আমেরিকা জুড়ে বিস্তৃত ছিল।  হিমচাদর বরফের তাক বা আলপাইন হিমবাহের চেয়ে বড়। যে সকল বরফের ভর  -এর কম এলাকাকে ঢেকে রাখে তাদের বরফের টুপি বলা হয়। একটি বরফ বা হিমটুপি সাধারণত তার পরিধির চারপাশে হিমবাহের একটি শ্রেণিকে বরফের যোগান দিয়ে থাকে। থাম্ব| গ্রিনল্যান্ডের পূর্ব উপকূলে হিমচাদরের আকাশ দৃশ্য ভূ-পৃষ্ঠ ঠান্ডা হলেও, ভূ-তাপীয় তাপের কারণে হিমচাদর গোড়া সাধারণত উষ্ণ হয়। জায়গাগুলিতে, গলে যায় ও গলিত জল হিমচাদরকে পিচ্ছিল করে, যাতে এটি আরও দ্রুত প্রবাহিত হয়। এই প্রক্রিয়াটি হিমচাদরে দ্রুত প্রবাহিত চ্যানেল তৈরি করে — এগুলো বরফের স্রোত নামে পরিচিত।  তথ্যসূত্র   আরও পড়ুন     বহিঃসংযোগ  জাতিসংঘের পরিবেশ কর্মসূচি: বরফ ও তুষার জন্য গ্লোবাল আউটলুক  http://www.nasa.gov/vision/earth/environment/ice_sheets.html   বিষয়শ্রেণী:জলবায়ু পরিবর্তনের প্রভাব বিষয়শ্রেণী:হিমবিজ্ঞান বিষয়শ্রেণী:বরফ বিষয়শ্রেণী:হিমবস্তু